**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 12.10.2019, ora 08.00 – 13.10.2019, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 13.10.2019, ora 07.00**

**RÂURI**

Debitele au fost relativ staționare, exceptând râurile din bazinele hidrografice Siret, Prut și cursul superior al Oltului, unde vor fi în scădere ușoară.

Debitele se situează în general la valori cuprinse între 30-90% din mediile multianuale lunare, mai mari (în jurul și peste normalele lunare) pe cursul Sitnei şi mai mici (sub 30%) pe Tur, Lăpuş, Jijia, Bârlad, unii afluenţi ai Mureșului (Comlod, Iara, Domald, Secaș, Ampoi), Oltului mijlociu și inferior şi cursul superior al Siretului.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi în general staționare.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

Debitul la intrarea în ţară (secţiunea Baziaş) în intervalul 12.10.2019 – 13.10.2019 a fost în creștere ușoară, având valoarea de 2600 m3/s, sub media multianuală a lunii octombrie (3850 m3/s).

Pe tot sectorul aval de Porţile de Fier debitele au fost în creștere ușoară.

Debitul la intrarea în ţară (secţiunea Baziaş) va fi în creştere (2700 m3/s).

În aval de Porţile de Fier, debitele vor fi în general în creştere.

**2.** **Situația meteorologică în intervalul 12.10.2019, ora 09.00 – 13.10.2019, ora 06.00**

**ÎN ŢARĂ**

Vremea a fost predominant frumoasă și s-a încălzit. Cerul a fost variabil în nord și în nord-est și senin în celelalte regiuni. Vântul a suflat slab și moderat, cu ușoare intensificări pe crestele montane și în Delta Dunării. Temperaturile maxime s-au încadrat între 18 grade la Voineasa și 26 de grade la Turnu Măgurele, Zimnicea, Banloc, Bozovici, Moldova Nouă, Lugoj și Vărădia de Mureș, abaterea pozitivă față de mediile multianule fiind în general de 4...6 grade. La ora 06 se înregistrau valori termice cuprinse între -4 grade la Miercurea Ciuc și 17 grade la Sulina. În primele ore ale intervalului și la sfârșitul acestuia, izolat, în centrul țării a fost ceață.

**LA BUCUREŞTI**

Vremea s-a menținut frumoasă și s-a încălzit ușor. Cerul a fost senin, iar vântul a suflat slab și moderat. Temperatura maximă a fost de 23 de grade la Afumați și de 24 de grade la Filaret și Băneasa, abaterea pozitivă față de mediile multianuale fiind de 5 grade. La ora 06 se înregistrau 9 grade la Filaret, 8 grade la Afumați și 5 grade la Băneasa.

**3. Prognoza meteorologică în intervalul 13.10.2019, ora 09.00 – 14.10.2019, ora 09.00**

**ÎN ŢARĂ**

Vremea va fi predominant frumoasă și mult mai caldă decât în mod obișnuit la această dată. Temperaturile maxime se vor încadra între 18 și 27 de grade, iar cele minime între -3 grade în depresiunile Carpaților Orientali, unde se va produce brumă, și 15 grade în Dealurile de Vest și în nordul litoralului. Cerul va fi variabil, mai mult senin pe parcursul zilei în regiunile sudice și sud-estice. Dimineața, dar mai ales noaptea, cu precădere în regiunile estice și sud-estice, pe arii restrânse se va semnala ceață. Vântul va sufla slab și moderat, cu unele intensificări pe crestele montane.

**LA BUCUREŞTI**

Vremea va fi frumoasă și mult mai caldă decât în mod obișnuit la această dată. Temperatura maximă va fi de 26...27 de grade, iar cea minimă de 9...10 grade, mai scăzută în zona preorășenească spre 6 grade. Cerul va fi senin ziua și variabil noaptea, iar vântul va sufla slab până la moderat. Spre dimineață vor fi condiții de ceață.

1. ***CALITATEA APELOR***

***Administrația Națională Apele Române*** informează că la 12.10.2019, la ora 17.00, în acvatoriul Portului Tomis, municipiul Constanța, județul Constanța a avut loc o explozie urmata de un incendiu la o ambarcațiune de agrement. Inspectori din cadrul A.B.A.D.L. s-au deplasat la fata locului si au constatat ca incendiul la ambarcatiune a fost stins ca urmare a intervenției a trei autospeciale I.G.S.U. și o navă de intervenție ce aparține Agenției Române de Salvare a Vieții Omenești pe Mare. Ambarcațiunea s-a scufundat parțial și a fost izolată la cheu cu un baraj absorbant antipoluant montat de reprezentanții S.C. Tomis Marina Management S.R.L., administratorul Portului Tomis. În asistență a fost trimisă și nava de intervenție si salvare SAR Apollo, aparținind Arsvom Constanța. Pe suprafața apei s-a constatat prezența de irizații (ambarcațiunea deținea combustibil-benzină). Aceste irizații au fost neutralizate cu substanțe absorbante biodegradabile și întreaga zonă va fi curățată de reprezentanții S.C. Tomis Marina Management S.R.L. După stingerea incendiului - în jurul orelor 18.30, administratorul Portului a desemnat o persoană care să monitorizeze pe timpul nopții eventualele scurgeri de combustibil de la ambarcațiune.

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului şi vegetaţiei**

Nu s-au înregistrat evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE